Document ID: 32009D0013

32009D0013
L 151/39
SLUŽBENI LIST EUROPSKE UNIJE
ODLUKA EUROPSKE SREDIŠNJE BANKE
od 9. lipnja 2009.
o izmjeni Odluke ESB/2007/7 o uvjetima sustava TARGET2-ECB
(ESB/2009/13)
(2009/465/EZ)
IZVRŠNI ODBOR EUROPSKE SREDIŠNJE BANKE,
uzimajući u obzir Ugovor o osnivanju Europske zajednice, a posebno prvu i četvrtu alineju njegova članka 105. stavka 2.,
uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6. i članke 17., 22. i 23.,
budući da:
(1)
Izvršni odbor Europske središnje banke (ESB) donio je Odluku ESB/2007/7 od 24. srpnja 2007. o uvjetima sustava TARGET2-ECB. (1)
(2)
Upravno vijeće ESB-a donijelo je Smjernicu ESB/2009/9 od 7. svibnja 2009. o izmjeni Smjernice ESB/2007/2 o Transeuropskom automatiziranom sustavu ekspresnih novčanih transakcija u realnom vremenu na bruto načelu (sustav TARGET2), (2) između ostalog, kako bi se omogućio pristup sustavu TARGET2 kreditnim institucijama u javnom vlasništvu koje s obzirom na svoju specifičnu institucionalnu prirodu u skladu s pravom Zajednice podliježu kontroli po standardu koji je usporediv s nadzorom nadležnih nacionalnih tijela.
(3)
Definiciju pojma „kreditne institucije” u Prilogu Odluci ESB/2007/7 trebalo bi zamijeniti zbog nedavne izmjene Smjernice ESB/2007/2,
DONIO JE OVU ODLUKU:
Članak 1.
Definicija pojma „kreditne institucije” u članku 2. Priloga Odluci ESB/2007/7 zamjenjuje se sljedećim:
„-
‚kreditna institucija’ znači: (a) kreditna institucija u smislu članka 1. stavka 1. KWG-a ili (b) druga kreditna institucija u smislu članka 101. stavka 2. Ugovora koja podliježe kontroli po standardu koji je usporediv s nadzorom nadležnog tijela.”
Članak 2.
Stupanje na snagu
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Frankfurtu na Majni 9. lipnja 2009.

Labels: 2
15